
Előterjesztés száma: 150/2026.   	
		ELŐTERJESZTÉS
a Képviselő-testület
2026. szeptember hónap 24. napján tartandó rendes ülésére

	Előterjesztés tárgya:
	Rendeletalkotás – Fót városnév használatáról

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	dr. Komlós Csaba
törvényességi referens
	

	Szakmai szempontból ellenőrizte:
	dr. NagyBoglárka
jegyzői irodavezető
	

	Pénzügyi, gazdasági szempontból ellenőrizte:
	Mihályi András
gazdasági vezető
	

	Jogi, törvényességi szempontból ellenőrizte:
	dr. NagyBoglárka
jegyzői irodavezető
	

	Tárgyalja:
	PVB 

	Egyeztetve, tájékoztatva:
	-

	Javasolt meghívott:
	-

	A rendelet-alkotáshoz szükséges szavazattöbbség:
	a.) egyszerű szavazattöbbség
b.) minősített szavazattöbbség 

	Az előterjesztés zárt kezelését kérjük
	a.) igen
b.) nem





Tisztelt Képviselő-testület!

I. Előzmények:
[bookmark: _Hlk65659915]Fót Város Önkormányzata Képviselő-testületének a Fót városnév felvételéről, használatáról és hasznosításáról szóló 32/2023. (X.27.) önkormányzati rendelet (továbbiakban: Rendelet) 2. §- a értelmében a névhasználati engedélyeket a Polgármester – a kereskedelmi, és reklámcélú felhasználás esetét kivéve – engedélyezi.
Az ezidáig benyújtott névhasználati kérelmek útján szerzett jogalkalmazói tapasztalatok nem tartják indokoltnak a kereskedelmi és reklámcélú felhasználásra irányuló engedélykérelmek esetén a Képviselő-testület részére biztosított döntési hatáskör fenntartását. 

II. A döntéshez szükséges információk, tájékoztatások:
A Rendelet tekintetében a következő módosító javalatokat teszem:

	Hatályos szabályozás
	Módosító javaslat

	2. § 
(1) Fót városnév használatát, annak
a) Fót,
b) Fót Város,
c) Fóti (fóti),
d) Foth
e) Folth
f) Fot
g) FOTI
formáját, illetve ezek bármely rövidített, vagy toldalékos alakját - a (2) bekezdésben meghatározottak kivételével - a Polgár-mester engedélyezi.
(2) A 4. § (1) bekezdésben meghatározottakat a Képviselő-testület engedélyezi.
	2. § 
Fót városnév használatát, annak
a) Fót,
b) Fót Város,
c) Fóti (fóti),
d) Foth
e) Folth
f) Fot
g) FOTI
formáját, illetve ezek bármely rövidített, vagy toldalékos alakját a Polgármester engedélyezi.


	[bookmark: _Hlk239408749]4. §
(2) A felhasználási díj mértékéről és megfizetésének módjáról a Képviselő-testület dönt.
	4. §
(2) A felhasználási díj mértékéről és megfizetésének módjáról a Polgármester dönt.



[bookmark: _Hlk239855893]A javasolt Rendelet-módosítással egyidejűleg a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 3. melléklete 1.17. pontja módosulna, a következőképp:
„1.17.  Dönt a Fót városnév felvételéről, használatáról és hasznosításáról szóló önkormányzati rendeletben foglaltak szerint a Fót városnév használatáról.”

Kérem a Tisztelt Képviselő-testületet, hogy az előterjesztést megtárgyalni és a rendeletmódosítási javaslatot elfogadni szíveskedjen.




[bookmark: _GoBack]
[bookmark: _Hlk20984187]III. Rendeletalkotási javaslat:

[bookmark: _Hlk32062977]Fót Város Önkormányzat Képviselő-testülete megalkotja a Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet módosításáról szóló .../2026. (IX.24.) önkormányzati rendeletet.


Jogszabályi hivatkozás:
· Fót Város Önkormányzata Képviselő-testületének a Fót városnév felvételéről, használatáról és hasznosításáról szóló 32/2023. (X.27.) önkormányzati rendelet
· a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet

Az előterjesztés melléklete:
1. számú melléklet: a Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet módosításáról szóló önkormányzati rendelet-tervezet (Indokolás és hatásvizsgálati lap)

